v 1 Til songmeistarans; ein sálmur av Dávidi. v 2 Harrin bønhoyri teg á váðastund, og varðveiti teg Jákups Guðs navn! v 3 Hann sendi tær frelsu frá halgidómi sínum og komi tær til hjálpar frá Zion! v 4 Hann minnist á allar offurgávur tínar, og brennioffur títt hann taki fyri fult! Sela. v 5 Hann veiti tær tað, ið hjarta títt ynskir, og lati eydnast øll tíni ráð! v 6 So vit mega fegnast um sigur tín og merkinum lyfta í Guðs várs navni! Øll tíni ynski lati Harrin tær gegna! v 7 Nú veit eg, at Harrin vil frelsa sín salvaða kong og svara honum frá sínum heilaga himli við kraftargerðum av síni frelsandi høgru hond. v 8 Hinir líta á vagnar, hinir á hestar, men vit líta á Harrans Guðs várs navn. v 9 Teir komast á knæ og falla, men vit reisast og koma aftur á føtur. v 10 Harri, veit konginum hjálp! Bønhoyr okkum á tí degi, vit kalla!